open-index/open-wikipedia-markdown huggingface dataset:
ரிச்டெரைட்டு

**ரிச்டெரைட்டு** (*Richterite*) என்பது  Na(NaCa)Mg5Si8O22(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் சோடியம் கால்சியம் மக்னீசியம் சிலிக்கேட்டு கனிமமாகவும் ஆம்பிபோல் குழுவைச் சேர்ந்த கனிமமாகவும் இக்கனிமம் வகைப்படுத்தப்படுகிறது. இக்கனிமத்தின் கட்டமைப்பில் இடம்பெற்றுள்ள மக்னீசியத்திற்கு பதிலாக இரும்பு இடமிடித்தால் அதை பெரோரிச்டெரைட்டு என்கிறோம். ஐதராக்சில் குழுவுக்குப் பதிலாக புளோரின் இடம்பெற்றால் அதை புளோரோரிச்டெரைட்டு என்கிறோம்.ரிச்டெரைட்டு படிகங்கள் நீண்டும் பட்டகத்தன்மையும் கொண்டவையாக அல்லது பட்டகத்தன்மையும் இழைத்தொகுதியாகவும் அல்லது பாறைகளுடன் சேர்ந்தவாறு உள்ளன. பழுப்பு, சாம்பல் பழுப்பு, மஞ்சள் பழுப்பு, இளம் சிவப்பு, வெளிறிய முதல் அடர் பச்சை நிறங்களில் ரிச்டெரைட்டு கனிமம் காணப்படுகிறது. பல்லுருவத் தோற்ற மண்டலங்களில் வெப்பவியல் பல்லுருவ சுண்ணாம்புக்கற்களாக ரிச்டெரைட்டு தோன்றுகிறது. மக்னீசியம் மிகுந்த தாது படிவுகளில் அடர் நிற அக்கினிப் பாறைகளில் நீர்வெப்ப விளைபொருளாகவும் ரிச்டெரைட்டு தோன்றுகிறது. கனடா நாட்டின் கியூபெக்கிலுள்ள மோன்ட்-செயிண்ட்-இலாயிர், வில்பெர்போர்சு, ஒண்டாரியோவின் டோரி இல், சுவீடனின் லேங்பேன், பாய்சுபெர்க்கு, மேற்கு ஆத்திரேலியாவில் மேற்கு கிம்பர்லி, மியான்மரின் சங்கா, அமெரிக்காவின் கொலராடோவின் அயர்ன் இல், இலியூசைட்டு இல்சு,வையோமிங்கு மற்றும் மோன்டானாவின் லிப்பி நகரம் போன்ற இடங்களில் ரிச்டெரைட்டு கிடைக்கிறது. 1865 ஆம் ஆண்டில் செருமனி நாட்டு கனிமவியலாளர் ஐயரோனிமசு தியோடர் ரிச்டெர் (1824-1898) பெயர் இக்கனிமத்திற்கு பெயராக சூட்டப்பட்டது. 

  
## மேற்கோள்கள்

* Bonewitz, 2008, *Smithsonian Rock and Gem*

பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:மக்னீசியக் கனிமங்கள்
பகுப்பு:ஆம்பிபோல் குழுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
மல்லிகார்ச்சுன துர்கம்

**மல்லிகார்ஜுன துர்கம்** (Malligarjunadurgam)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியம், குந்துகோட்டை ஊராட்சிக்கு உட்பட்ட  ஒரு வருவாய் கிராமம் ஆகும்.

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 65 கி.மீ. தொலைவிலும், தளியில் இருந்து 17 கி.மீ. தொலைவிலும், மாநிலத் தலைநகரான சென்னையில் இருந்து 330 கி.மீ. தொலைவிலும் உள்ளது.  2011 ஆண்டு மக்கள் கணக்கெடுப்பின்படி இக்கிராமத்தில் 718 வீடுகள் உள்ளன. கிராமத்தின் மொத்த மக்கள் தொகையானது 3175 ஆகும். இதில் ஆண்கள் எண்ணிக்கை 1664, பெண்களின் எண்ணிக்கை 1511 என உள்ளது.

## காணவேண்டிய இடங்கள்
இந்த ஊருக்கு அருகில் உள்ள மல்லிகார்ஜுன மலையி உச்சியில் கோட்டை ஒன்று உள்ளது. இக்கோட்டை கடல் மட்டத்தில் இருந்து 2996 அடி உயரத்தில் உள்ளது.   மேலும் இந்த மலையில் மல்லிகார்ஜுனர் சிவன் கோயில் உள்ளது. மேலும் மலையின் இடது புறத்தில் உள்ள ஒரு பாறைக் குன்றில் 11ஆம் நூற்றாண்டின் சோழர் காலத்திய கல்வெட்டுகள் உள்ளன.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கிரெக்கோ தற்காப்பு

**கிரெக்கோ தற்காப்பு** (*Greco Defence*) என்பது பின்வரும் நகர்வுகளுடன் தொடங்கப்படும் சதுரங்கத் திறப்பு முறையாகும். கியோவச்சினோ கிரெக்கோ கண்டுபிடித்த காரணத்தால் இத்திறப்பு கிரெக்கோ தற்காப்பு எனப் பெயர் பெற்றது. மெக்கோன்னெல் தற்காப்பு என்ற பெயராலும் இதை அழைக்கலாம்.
:1. e4 e5
:2. Nf3 Qf6
சதுரங்கத் திறப்புகளின் கலைக்களஞ்சியத்தில் இத்திறப்புக்கான குறியீடு சி40 எனக் குறிக்கப்பட்டுள்ளது.
## உரையாடல்
கருப்பு தன்னுடைய e- சிப்பாயைக் காப்பாற்ற பல்வேறு சாத்திய நகர்வுகள் உள்ள நிலையில் 2...Qf6 என்று விளையாடுவது பலவீனமானது. ஏனெனில் கருப்பு ராணி தேவைக்கு முன்னதாகவே போருக்குள் வருகிறது. வெள்ளைக் காய்கள் அதன்மீது தாக்குதல் மேற்கொள்ளவும் இலக்காகிறது. g8 இல் நிற்கும் கருப்பு குதிரை வெளிவர முடியாமல் அங்கேயே நிற்க வேண்டியுள்ளது. இத்திறப்பில் குறை சொல்வதற்கு இதைத்தவிர வேறு காரணம் ஏதுமில்லை. இத்திறப்பு முறையில் பிரச்சினைகள் ஏதுமின்றி வெள்ளை தன் காய்களை நகர்த்த இயல்கிறது 
புதிய சதுரங்க வீரர்கள் தேர்ந்தெடுக்கும்  ஒரு பிரபலமான தொடக்க தேர்வு என்றாலும், இத்திறப்பை விளையாடும் வீர்ர்கள், "நன்றாக தெரிந்துகொள்ள வேண்டும்" என்று அனைத்துலக மாசுட்டர் கேரி லேன் கூறுகிறார். 
## உதாரணங்கள்
### கிரெக்கோ வரிசை நகர்வுகள்
கிரெக்கோ தற்காப்பு திறப்புக்கு எதிராக நகர்த்த வேண்டிய நகர்வுகளை அவரே 1620 ஆம் ஆண்டில் காட்சிப்படுத்தியுள்ளார். 
*1. e4 e5 2. Nf3 Qf6?! 3. Bc4 Qg6 4. 0-0 Qxe4 5. Bxf7+ Ke7*' 
:5...Kxf7?? 6.Ng5+ கருப்பு ராணி இழக்கப்படுகிறது.
**6. Re1 Qf4 7. Rxe5+ Kxf7**
:7...Kd8 8.Re8#
**8. d4 Qf6 9. Ng5+ Kg6 10. Qd3+ Kh6 11. Nf7# 1–0**
 **1. e4 e5 2. Nf3 Qf6 3. Nc3 c6 4. d4 exd4 5. e5 Qg6 6. Bd3**
:6.Qxd4! வெள்ளைக்கு முன்னேற நல் வாய்ப்பைத் தருகிறது 
**6... Qxg2 7. Rg1 Qh3 8. Rg3 Qh5 9. Rg5 Qh3 10. Bf1 Qe6 11. Nxd4** (see diagram) 
:... வெள்ளைக் காய்களுடன் விளையாடும் மார்பியின் நிலை நன்றாக உள்ளது. 
### பசுச்செ ஆட்டம்
பால்சென் X பசுச்செ துசெல்டார்ப் 1863 :
 
**1. e4 e5 2. Nf3 Qf6 3. Bc4 Nh6**
:கருப்பு சிறிதளவு முன்னெச்சரிக்கை நகர்வு செய்கிறார். வெள்ளை d4 நகர்வையும் தொடர்ந்து Bxh6 நகர்வையும் செய்தால் ...Qxh6 என்று ஆடும் வழிமுறைக்கு அந்நகர்வு உதவும். 
**4. 0-0 Bc5 5. Nc3 c6 6. d4! Bxd4 7. Nxd4 exd4 8. e5 Qg6 9. Qxd4**
: மறுபடியும் வெள்ளை இங்கு நல்ல நிலையில் உள்ளது. .

## மேற்கோள்கள்

பகுப்பு:சதுரங்கத் திறப்புகள்
இனிது இனிது (2010 திரைப்படம்)

**இனிது இனிது** (*Inidhu Inidhu*) 2010 ல் வெளியான தமிழ்த் திரைப்படமாகும். கே. வி. குகன் இத்திரைப்படத்தில் இணை எழுத்தாளராவும், ஒளிப்பதிவாளராகவும், இயக்குனராகவும் பணியாற்றி உள்ளார். இத்திரைப்படத்தில் எட்டு புதிய அறிமுக நடிகர்கள் முக்கியக் கதாபாத்திரத்தில் நடித்திருந்தனர். இத்திரைப்படம் 2007 ல் தெலுங்கில் வெளியாகி பல விருதுகளைக் குவித்த ஹப்பி டேய்ஸ் படத்தின் மீள்உருவாக்கமாகும். இத்திரைப்படத்தை பிரகாஷ் ராஜ்    தயாரித்திருந்தார்.இப்படம் 20/ஆகஸ்டு/2010 இல் வெளியாகியிருந்தது. இத்திரைப்படத்தின் பெருமளவு படப்பிடிப்பு இந்தியாவின் VIT பல்கலைக்கழகத்தில் இடம்பெற்றுள்ளமை குறிப்பிடத்தக்கது.

## கதைச்சுருக்கம்.
இனிது இனிது திரைப்படம் ஒரு பல்கலைக்கழகத்தில் கல்வி பயிலவரும் மாணவர்கள் பற்றியது. சித்து (அதித்), அரவிந்த் அலய்ஸ் ரைஸ்சன் (நாராயண்), விமல் (விமல்), சங்கர் (சரவண்), மது (ரேஷ்மி), அபர்ணா (அப்பு) மற்றும் ஜியா ஆகியோர் முதலாம் வருட மாணவர்களாக பல்கலைக்கழகத்தில் சேர்வதுடன் கதை ஆரம்பிக்கிறது. அங்கு அவர்கள் சிரேஷ்ட மாணவர்களால் எதிர்நோக்கும் பகிடிவதைகள் அதனால் அவர்களுக்குள் ஏற்படும் ஒற்றுமை என கதை அசத்தலாக நகர்ந்தது போக சித்து மதுவின் மீதும், ரைசன் சிரவந்தி (சிரவசு) மீதும் காதல் கொள்கின்றனர். நான்கு வருட படிப்பு காலத்தில் அவர்களுக்குள் ஏற்படும் மோதல்கள், புரிந்துணர்வுகள் என பட்டமளிப்பு வரை சென்று முடிகிறது கதை.

## நடிகர்கள்
நாராயண்-அரவிந்த்  (ரைசன்)

அதித் அருண்-சித்தார்த் (சித்து)

சரண் குமார்-சங்கர்

விமல்-விமல்

சோனியா தீப்தி-ஸ்ரவந்தி (ஸ்ரவ்ஸ்)

ரேஷ்மி மேனன்-மதுபாலா (மது)

பேனாஸ்-அபர்ணா (அப்பு)

ஜியா உமர்-சங்கீதா

அஞ்சலா சாவேரா-ஸ்ரேயா மேடம் (சிறப்புத் தோற்றம் )

சன் சோ - சன்னி பல்போவா

கிருஷ்ணா-சஞ்சய்

அபிராம் - அர்ஜுன்

அஜய்-அஜய்

சதீஷ்-சதீஷ்  (சிறப்புத் தோற்றம்  )

அபிசேக் வினோத் கல்லூரியின் மூத்த மாணவர்
## இசை
இத்திரைப்படத்தின் இசையமைப்பாளர் மைக்கி ஜே மேயர் ஆவார். இத்திரைப்படத்தின் இசை சோனி மியுசிக்    இந்தியாவினால் வெளியிடப்பட்டுள்ளது. இதன் இசைவெளியீடு 1ம் திகதி ஆகஸ்டு மாதம் 2010 இல் பிரகாஷ் ராஜினால் வெளியிடப்பட்டது.

## மேற்கோள்கள்

## வெளியிணைப்புகள்
* 
* Official website
* Inidhu Inidhu at முகநூல்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஹெஜாஸ்

**ஹெஜாஸ்** (**The Hejaz**)  ),  தற்கால சவுதி அரேபியாவின் மேற்கில் செங்கடலை ஒட்டிய பிரதேசம் ஆகும். சௌதி அரேபியாவின் மேற்கு மாகாணம்  ஹெஜாஸ் ஆகும்.   ஹெஜாஸ் மாகாணத்தில், அனைத்துலக இசுலாமியர்களில் புனித நகரங்களான மக்கா மற்றும் மதீனா உள்ளது.  ஹெஜாஸ் மாகாணத்தின் பெரும் நகரம் ஜித்தா மற்றும் மதீனா ஆகும்.   . வரலாற்றில்  ஹெஹாஸ் பிரதேசம், சௌதி அரேபியாவின் பிற பிரதேசங்களிலிருந்து  தனித்து விளங்கியது. சௌதி அரேபியாவில் ஹெஜாஸ் பிரதேசம், மக்கள்தொகை நெருக்கம் மிகுந்தது.  35%  விழுக்காடு சௌதி மக்கள் ஹெஜாஸ் பிரதேசத்தில் வாழ்கின்றனர். அரபு மொழியின்  ஹெஜாஸ் வட்டார  வழக்கு மொழி இப்பகுதிகளில் பேசப்படுகிறது. சௌதி அரேபியாவில் ஹெஜாஸ் பிரதேசம் பன்னாட்டு மக்கள் வாழும் பிரதேசம் ஆகும். 

## எல்லைகள்
ஹெஜாஸ் மாகாணத்தின் மேற்கில் செங்கடலும், வடக்கில் ஜோர்டானும், கிழக்கில் நஜத் மாகாணமும், தெற்கில் அசீர் பிரதேசமும் எல்லைகளாக உள்ளது. 

## ஹெஜாஸ் இராச்சியம்
1916-இல் மக்காவின் உசைன் அலி செரீப் தன்னை ஹெஜாஸ் இராச்சியத்தின் மன்னராக அறிவித்துக் கொண்டார். உதுமானியப பேரரசின் வீழ்ச்சிக்குப் பின்னர் 1924-இல் ஹெஜாஸ் இராச்சியம், சௌதி அரேபியாவின் இணைக்கப்பட்டது. 

## படக்காட்சியகம்

HAC 2010 KABE VE GÖKDELEN - panoramio.jpg| காபாவைச் சுற்றியுள்ள மஸ்ஜிதுல் ஹராம், மக்கா
File:Mina 2.JPG|மக்காவை சுற்றியுள்ள பகுதிகளின்  ஹஜ் பயணிகள் தங்குமிடம் 
File:Pilgrims must spend the time within a defined area on the plain of Arafat. - Flickr - Al Jazeera English.jpg|அரபா குன்றைச் சுற்றிலும் ஹஜ் பயணிகள் 
Naseef House 2.jpg|பழைய ஜித்தா நகரம்  

## அடிக்குறிப்புகள்


## மேலும் படிக்க
*  PBK, first edition: 1987. Updated Edition. Norton Paperback.

## வெளி இணைப்புகள்

பகுப்பு:சவூதி அரேபியாவின் புவியியல்
பகுப்பு:ஹிஜாஸ் பிராந்தியம்
கசானவித்து வம்சம்

**கசானவித்து வம்சம்** (**Ghaznavid dynasty**) ( *ġaznaviyān*) கசானவித்துகள் பாரசீக சமூகத்தைச் சேர்ந்தவர்கள்.  துருக்கி இசுலாமிய மம்லூக் எனும் அடிமை வம்ச மக்களின் வழித்தோன்றல்களே கசானவித்துகள் ஆவார்.. கசானவித்துகள் புகழின் உச்சத்தில் இருந்த போது, 977  முதல் 1186 முடிய தற்கால, ஈரான், ஆப்கானித்தான், நடு ஆசியாவின்  திரான்சாக்சியானா மற்றும் பாகிஸ்தான் பகுதிகளை ஆண்டனர். 

சமானித்து பேரரசில் படைத்தலைவராக இருந்த சபுக்திஜின் என்பவர், தற்கால ஆப்கானித்தானின் கசினி மாகாணத்தில்,  கிபி 977-இல் கசானவித்து வம்சத்தை நிறுவினார்.  இவ்வம்சத்தினர் நடு ஆசியாவை சேர்ந்த மக்களாக இருந்த போதும், இவர்கள் பாரசீக மொழி, பண்பாடு மற்றும் நாகரீகங்களைப் பின்பற்றினர். இம்வம்ச மன்னர்களில் புகழ் பெற்றவர் கசினி முகமது ஆவார். இவ்வம்சத்தவர்களில் தலைநகரங்களாக கஜினி மற்றும் லாகூர் இருந்தது.

## கசானவித்து வம்ச ஆட்சியாளர்கள்
* சபுக்திஜின் -  977–997
* இஸ்மாயில் 997–998
* கசினி முகமது - 998–1030
* முதலாம்  மசூத் - 1030–1041
* சிகாப் உத்தௌலா - 1041–1048
* கசினியின் அலி  -  1048–1049
* அப்துல் ரசீத் - 1049–1052
* தோக்ரூல் -  1052–1053
* பரூக்-சத் -  1053–1059
* இப்ராகிம் -1059–1099
* மூன்றாம் மசூத் -  1099–1115
* சிராஜ் - 1115–1116
* அர்ஸ்லான் இபின் மசூத் - 1116–1117
* பக்ரம் ஷா - 1117–1157
* குஷ்ரௌ-ஷா - 1157–1160
* குஸ்ரௌ மாலிக் - 1160–1186

## இதனையும் காண்க
* மம்லூக்
* குவாரசமிய அரசமரபு  (1077–1231)
* மம்லூக்கிய மரபு (தில்லி) -  1206 - 1290 
* எகிப்தின் மம்லுக் சுல்தானகம் (1250–1517)
* சாமனித்து பேரரசு
## அடிக்குறிப்புகள்

## மேலும் படிக்க
* Bosworth, Clifford Edmund (1963) *The Ghaznavids: Their Empire in Afghanistan and Eastern Iran 994–1040* Edinburgh University Press, Edinburgh, 
* Bosworth, Clifford Edmund (1977) *The Later Ghaznavids: Splendour and Decay, The Dynasty in Afghanistan and Northern India 1040–1186* Columbia University Press, New York, 
*
* M. Ismail Marcinkowski (2003) *Persian Historiography and Geography: Bertold Spuler on Major Works Produced in Iran, the Caucasus, Central Asia, India and Early Ottoman Turkey* Pustaka Nasional, Singapore, 

## வெளி இணைப்புகள்

* Coins of Ghaznavid Rulers
* Mahmud of Ghazna Columbia Encyclopedia (Sixth Edition)
* Mahmud Encyclopædia Britannica (Online Edition)
* Ghaznavid Dynasty Encyclopædia Britannica (Online Edition)
* Ghaznavids and Ghurids Encyclopædia Britannica (Online Edition)
* Mahmud Ghaznavi's 17 invasions of India
* ''The History of India, as Told by Its Own Historians. The Muhammadan Period''by Sir H. M. Elliot; Edited by John Dowson; London Trubner Company 1867–1877 Elliot, Sir H. M., Edited by Dowson, John. ''The History of India, as Told by Its Own Historians. The Muhammadan Period''published by London Trubner Company 1867–1877. (Online Copy: – Online version posted by: The Packard Humanities Institute; Persian Texts in translation)
* Afghan secrets revealed on Google Earth
*

பகுப்பு:பாரசீகம்
பகுப்பு:ஆசியாவின் வரலாறு
பகுப்பு:முன்னாள் முடியாட்சிகள்
பகுப்பு:தெற்கு ஆசியா
பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:ஆப்கானித்தானின் வரலாறு
பகுப்பு:ஈரானின் வரலாறு
சுவிசு பலியாட்டம்

**சுவிசு பலியாட்டம்** (*Swiss Gambit*) என்பது சதுரங்கத் திறப்பு ஆட்டங்களில் பறவையின் திறப்பு (1.f4) என்ற சதுரங்கத் திறப்பு வகையின் ஒரு கிளையாகும். சுவிசு திறப்பு ஆட்டம் என்பது பின்வரும் நக்ர்வுகளுடன் தொடங்குகிறது.
:1. f4 f5
:2. e4

## வெளியிடப்பட்ட கோட்பாடு

1859 ஆம் ஆண்டில் எப்.ஏ.லேங்கு சுவிசு பலியாட்டத்திற்கான பிரதான நகர்வு வரிசையை கொடுத்துள்ளார். 
*2...fxe4 3.Qh5+ 
*2...fxe4 3.f5
*2...fxe4 3.Bc4
*2...fxe4 3.Nc3 Nf6 4.d3
போலந்து நாட்டைச் சேர்ந்த கோட்பாளர் அலெக்சாந்தர் வேக்னர் 1912 ஆம் ஆண்டு சுவிசு பலியாட்டத்தைக் குறித்து ஒரு புதிய பலியாட்டம் என்ற தலைப்பில் ஒரு கட்டுரை எழுதி வெளியிட்டார். வேக்னர் பலியாட்டம் பின்வரும் நக்ர்வுகளுடன் தொடங்கியது : 1.f4 f5 2.e4 fxe4 3.Nc3 Nf6 4.g4. 

## பிற பயன்கள்

சுவிசு பலியாட்டம் என்ற சொல் சுவிசு திட்டத்தில் நடத்தப்படும் சதுரங்கப் போட்டிகள் குறித்தும் விளையாட்டுத்திறம் குறித்தும் பேச்சு வழக்கில் அளிக்கும் விளக்கமாகக் கருதப்படுகிறது. சுவிசு பலியாட்டத்தில் ஒரு வீர்ர் போட்டியின் தொடக்கச் சுற்றுகளில் தனது ஆட்டத்தில் தோல்விடைந்தாலோ அல்லது சமநிலையில்  முடித்தாலோ அடுத்துவரும் சுற்றுகளில் அவர் அவரைப்போலவே எதிர்பாராதவிதமாய் பலவீனமாகிப்போன விளையாட்டு வீர்ர்களை எதிர்த்து விளையாடலாம் என்ற நம்பிக்கையைப் பெறுகிறார். இறுதியில் பரிசுக்குரியோர் பட்டியலிலும் இடம்பெற்றும் விடுகிறார் .. 

## மேற்கோள்கள்

பகுப்பு:சதுரங்கத் திறப்புகள்
இஞ்சி இடுப்பழகி

**இஞ்சி இடுப்பழகி** (Inji Iduppazhagi) 2015 இல் தமிழ் மற்றும் தெலுங்கில் வெளியான நகைச்சுவை கலந்த காதல் திரைப்படமாகும். இத்திரைப்படம் தமிழ் மற்றும் தெலுங்கில் ஒரே நேரத்தில் உருவானது. தெலுங்கில் "சைஸ் சீரோ" எனப் பெயரிடப்பட்டது. இத்திரைப்படத்தின் தயாரிப்பாளர் பிரசாத் வீ பொட்லுரி ஆவார். இத்திரைப்படத்தின் இயக்கம் பிரகாஷ் கோலேலமுடியினால் மேற்கொள்ளப்பட்டுள்ளது. இத்திரைப்படத்தில் முக்கியக் கதாபாத்திரத்தில் அனுஷ்கா செட்டி நடிக்க அவருடன் இணைந்து ஆர்யா, ஊர்வசி மற்றும் பிரகாஷ் ராஜ் ஆகியோர் முக்கிய வேடத்தில் நடித்திருந்தனர்.

## கதைச்சுருக்கம்
சௌந்தர்யா எனும் சுவீட்டி (அனுஷ்கா செட்டி)  அதிக எடையுடைய, புத்திசாலியான, சுதந்திரமான பெண். அவளுக்கு அவளுடைய உடல் எடை பற்றி அதிக கவலை. இவ்வாறு இருக்க அவள் அபிஷேக் (ஆர்யா) மீது காதல் கொள்கின்றாள். முதலில் அபிஷேக் சுவீட்டியைப் பெண் பார்க்க வர அவனை அவள் நிராகரிக்கிறாள். பின்பு இருவரும் நட்பு கொள்கின்றனர். இதன்போதே அபிஷேக் சிம்ரன் எனும் பெண்ணை காதலிப்பது சுவீட்டிக்குத் தெரியவருகிறது. இவ்வாறு இருக்கையில் *சைஸ் ஜீரோ* எனும் நிறுவனத்தில் தனது எடையை குறைக்க இணைகிறாள் சுவிற்றி. இணைந்த பின் தனது தோழி உடல் எடை குறைப்பு மாத்திரைகளின் பயன்பாட்டால் சிறுநீரக செயலிழப்புக்குள்ளானது அவளுக்கு தெரியவருகிறது. அதன் பின்னர் சுவிற்றி சைஸ் ஜீரொ நிறுவனத்திற்கு எதிராக தனது போராட்டத்தைத் தொடர்கிறாள். அவளுடன் அபிஷேக் மற்றும் சிம்ரன் ஆகியோர் இணைந்து கொள்கின்றனர். இப்போராட்டத்தில் அவள் எவ்வாறு வெல்கிறாள் என்பதுடன் கதை முடிகிறது.

## நடிகர்கள்
அனுஷ்கா-சுவிற்றி"சௌந்தர்யா"

ஆர்யா-அபிஷேக்

பிரகாஷ் ராஜ்-சைஸ் ஷீரோ நிறுவனர்

சோனல் சவுகன்-சிம்ரன்

பவானி கங்கிரெட்டி-ஜோதி

ஊர்வசி-ராஜேஸ்வரி

அதிவி சேஷ்-சேகர்

பிரமானந்தம்-ஆன்ரொயிட் பாபா

அலி-வொவி

கோலப்புடி மாருதி ராவோ-மௌலி தாதா

ராவோ ரமேஷ்-சுவிற்றியின் தந்தை

தணிகெல்லா பரணி-மருத்துவர்

பூசனி கிருஷ்ணா முரளி-நிஜாம் நிரஞ்சன்

மாஸ்டர் பரத்-யாஹு

**சிறப்புத் தோற்றம் **

பொவி சிம்ஹா

ஹன்சிகா மோத்வானி

ஜீவா

காஜல் அகர்வால்

லக்ஷ்மி மஞ்சு

நாகர்ஜுனா

ராஜு சுந்தரம்

ராணா டகுபதி

ரேவதி

ஸ்ரீ திவ்யா

தமன்னா

சிஜு வில்சன்

சுதி கொப்பா

ஜஸ்டின் ஜோன்

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பன்மொழித் திரைப்படங்கள்
சல்பிலிமைன்

**சல்பிலிமைன்** (*Sulfilimine*) என்பது கந்தகமும் நைட்ரசனும் ஒர் இரட்டைப் பிணைப்பால் பிணைக்கப்பட்டு உருவாகும் ஒரு வகையான வேதிச் சேர்மமாகும். H2S=NH என்ற வாய்ப்பாட்டைக் கொண்ட மூலச் சேர்ம்மான சல்பிலிமைன் பிரதானமாக கருத்தியில் நிலையில் உள்ள சேர்மமாகும். மெத்தில்பீனைல்சல்பாக்சிமைன், S,S-டைபீனைல்சல்பிலிமைன் போன்ற சேர்மங்கள் எளிய எடுத்துக் காட்டுகளாகும். 
:

## தயாரிப்பு
பெரும்பாலான சல்பிலிமைன்கள் எலக்ட்ரானைத் திரும்பப்பெரும் குழுவுடன் என்-பதிலீடு செய்யப்பட்ட சேர்மங்களாகும். குறிப்பாக இவை தயோ ஈதர்களை ஒரு காரத்தின் முன்னிலையில் குளோரமீன்-டிபோன்ற மின்னணுகவர் அமீன் வினையாக்கிகளுடன் சேர்த்து ஆக்சிசனேற்றம் செய்து தயாரிக்கப்படுகின்றன :

:R2S  +  ClNHTs   →   R2S=NTs  +  HCl.

மின்னணுகவர்  கந்தகச் சேர்மங்களுடன் அமீன்களை வினைப்படுத்தி தயாரிப்பது ஒரு மாற்று வழிமுறையாகும். இமிடோசல்போனியம் வினையாக்கிகள் அமீன்களால் தாக்கப்படக்கூடிய "Me2S2+" அயனிகளுக்கு மூலங்களாகச் செயல்படுகின்றன.

## புரதங்களில் சல்பிலிமைன் பிணைப்புகள்
சல்பிலிமைன் பிணைப்புகள் செல் வெளியில் கொலாசென் IV இழைகளை நிலைப்படுத்துகின்றன . இவை 500 மில்லியன் ஆண்டுகளுக்கு முன்னரே தோன்றியிருக்கலாம் . இப்பிணைப்புகள் ஐதராக்சிலிசின்களையும் மெத்தியோனின் எச்சங்களையும் அடுத்துள்ள பாலிபெப்டைடு இழைகளுடன் சகப்பிணைப்பாகப் பிணைத்து பெரிய கொலாசென் முப்படிகளாக உருவாக்குகின்றன.  
  
## மேற்கோள்கள்

பகுப்பு:கந்தகச் சேர்மங்கள்
பகுப்பு:நைதரசன் சேர்மங்கள்
பகுப்பு:வேதி வினைக்குழுக்கள்
மஞ்சுகொண்டப்பள்ளி

**மஞ்சுகொண்டப்பள்ளி** ( Manchugondapalli) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், அஞ்செட்டி வட்டம், தளி ஊராட்சி ஒன்றியம், மஞ்சுகொண்டப்பள்ளி ஊராட்சிக்கு உட்பட்ட  ஒரு வருவாய் கிராமம் ஆகும்.

## அமைவிடம்
இவ்வூரானது மாவட்டத் தலைநகரான கிருஷ்ணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவிலும் உள்ளது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பெண் (திரைப்படம்)

**பெண்** தமிழில் 1954 ஆம் ஆண்டு வெளியிடப்பட்ட நகைச்சுவை, காதல் திரைப்படம். இப்படத்திற்கு திரைக்கதை எழுதியவர் ரா.வெங்கடாசலம் மற்றும் இயக்கியவர் எம்.வி.இராமன். இத்திரைப்படத்தில் முக்கிய கதாப்பாத்திரங்களில் நடித்தவர்கள் வைஜெயந்திமாலா, ஜெமினி கணேசன்,அஞ்சலிதேவி,   சுந்தரம் பாலச்சந்தர் ஆகியோராவர். இவர்களுடன்  இணைந்து  நடித்த  நடிகர்கள்  பின்வருமாறு சித்தூர் வி  நாகையா , வி .கே. ராமசாமி, கே .என் .கமலம், கே.ஆர் .செல்லம்  மற்றும்  கே. சங்கரபாணி. இப்படத்தை  தயாரித்தவர்  ஏ வி எம்   தயாரிப்பு நிறுவனத்தின் ஏ .வி.செட்டியார். இத்திரைப்படத்தின் இசையமைப்பாளர் ஆர்.சுதர்சனம், பாடலாசிரியர்கள் பாபநாசம் சிவன், உடுமலை நாராயண கவி, கு.சா. கிருஷ்ணமூர்த்தி, கே. பி.  காமாட்சி மற்றும் வி.சீதாராமன். இத்திரைப்படத்தின் தொகுப்பாளர்கள் கே.சங்கர் மற்றும் எம்.வி.ராமன், ஒளிப்பதிவாளர் டி.முத்துசாமி.

இத்திரைப்படத்தின் கதை  வைஜெயந்தி மாலாவும், அஞ்சலி தேவியும் நடித்த கதாபாத்திரங்களான இரண்டு நண்பர்களை சுற்றி நடக்கும் நிகழ்வுகள் ஆகும்.

## தயாரிப்பு
பெண் திரைப்படத்தை தயாரித்தவர்  ஏவிஎம் தயாரிப்பு நிறுவனத்தின் நிறுவனரான திரு ஏவி மெய்யப்ப செட்டியார்  ஆவார். இத்திரைப்படம் ஒரே நேரத்தில் ஹிந்தி மொழியில் *லட்கி* எனவும் தெலுங்கு மொழியில் *சங்கம்* எனவும் தயாரிக்கப்பட்டது. மூன்று மொழிகளிலுமே வைஜெயந்திமாலா  முன்னணி வேடத்தில் நடித்தார்.

## இசை
பெண் திரைப்படத்தின் இசையமைப்பாளர் ஆர்.சுதர்சனம், பாடலாசிரியர்கள் பாபநாசம் சிவன், உடுமலை நாராயண கவி, கு.சா. கிருஷ்ணமூர்த்தி, கே. பி.  காமாட்சி மற்றும் வி.சீதாராமன். இத்திரைப்படத்தின் தொகுப்பாளர்கள் கே.சங்கர் மற்றும் எம்.வி.ராமன், ஒளிப்பதிவாளர் டி.முத்துசாமி. பாடகர்கள் சித்தூர் வி.நாகையா மற்றும் கே.சக்கரபாணி பின்னணி பாடகர்கள் சி.எஸ்.ஜெயராமன், டி.ஏ. மோத்தி, ஜே.பி.சந்திரபாபு, டி.எஸ்.பகவதி, எம்.எஸ்.ராஜேஸ்வரி, ஏ.பி.கோமளா மற்றும் பி.சுசிலா.

இத்திரைப்படத்தில் வரும் பாடலான கல்யாணம் கல்யாணம், உல்லாசமாகவே உலகத்தில் வாழவே பாடல்களை ஜே.பி.சந்திரபாபு, எஸ்.பாலச்சந்தருக்காக பாடினார். இப்பாடல் மிகப்பெரிய வெற்றியை அடைந்தது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:1954 தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:அஞ்சலிதேவி நடித்த திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
செலாடோன்

**செலாடோன்**(*Celatone*) என்பது பூமியின் மீது செல்லும் தீர்க்கரேகையை அறிவதற்காக வியாழன் கோளின் நிலவுகளை உற்றுநோக்க கலீலியோ கலிலியால் உருவாக்கப்பட்ட ஒரு கருவியாகும். ஒரு தலைக்கவசத்தின் வடிவத்தைப் போல, அத்தலைக்கவசத்தில் கண்களுக்காக ஒதுக்கப்பட்ட இடத்தில் தொலை நோக்கியைப் பொருத்தி இக்கருவி உருவாக்கப்பட்டிருந்தது.
## நவீன வடிவம்
2013 ஆம் ஆண்டில் மேத்யூ டாக்ரே செலாடோனின் சரியான பிரதியை படைத்தார். சாமுவேல் பார்லர் எழுதிவைத்திருந்த பதிப்புக் குறிப்புகளின் அடிப்படையில் இவர் அதை உருவாக்கினார். 2014 ஆம் ஆண்டு ஏப்ரல் மாதம் முதல் 2015 ஆம் ஆண்டு சனவரி வரை டாக்ரேயின் செலாடோன் இலண்டனின் கிரீன்விச்சிலுள்ள கிரீன்விச்சு வானாய்வகத்தில் காட்சி படுத்தப்பட்டிருந்தது
## இதையும் காண்க
*கலிலியின் நிலவுகள்
## மேற்கோள்கள்
* 
## புற இணைப்புகள்
* Video animation of a Celatone and its use in discovering the longitude for marine navigation
* Dockrey celatone
* "Apparatus to render a telescope manageable on shipboard"

பகுப்பு:வானியற் கருவிகள்
கோலமாவு கோகிலா

**கோலமாவு கோகிலா** 2018 ல் வெளிவந்த இந்திய தமிழ் நகைச்சுவை திரைப்படமாகும். நெல்சன் திலீப்குமார் இத்திரைப்படத்தை எழுதி இயக்கியியுள்ளார். இத்திரைப்படத்தை லைகா புரடக்சன் தயாரித்திருந்தது. இத்திரைப்படத்தின் முக்கியக் கதாபாத்திரத்தில் நயன்தாரா நடிக்க அவருடன் இணை கதாபாத்திரங்களில் யோகி பாபு, சரண்யா பொன்வண்ணன், ஆர்.எஸ் சிவாஜி, சார்ள்ஸ் வினோத் மற்றும் ஹரீஸ் பேர்டி ஆகியோரும் நடித்திருந்தனர். அனிருத் ரவிச்சந்தர் இத்திரைப்படத்திற்கான இசையை அமைத்திருந்தார். இத்திரைப்படம்  ஆகஸ்ட் 17, 2018 ல் வெளிவந்தது. இத்திரைப்படம் தெலுங்கிலும் இதே தினத்தில் கொ கொ கோகிலா எனும் பெயரில் வெளியானது.

## கதைச்சுருக்கம்
இப்படம் ஆரம்பத்தின் போதே கொக்கைன் மாபியா தலைவன் பாய் ஒர் காவலரைக் கொல்வதுடன் தொடங்குகிறது. கோகிலா நடுத்தர குடுபத்து மூத்த பெண் பிள்ளை. வேலை தேடி அலையும் அவளுக்கு அழகுக்கலை நிலையத்தில் ஒரு வேலை கிடைக்க தெரியாமல் கொக்கைன் போதைப்பொருள் கடத்தல் காரர்களிடம் சிக்கிகொள்கிறாள். அதன் பின்னர் தனது தாய் புற்றுநோயால் பாதிக்கப்பட்ட பலரிடம் உதவி கேட்டும் கிடைக்காமல் கொக்கைன் போதைப்பொருள் கடத்தல் காரர்களுடன் சேர்ந்து கொக்கைனை அல்போன்ஸிற்கு (ராஜேந்தர்) கடத்துவதில் ஈடுபடுகிறாள் கோகிலா. இது இவ்வாறு இருக்க காவல் அதிகாரி குரு கடத்தல் காரர்களை பிடிக்க பல செயல்களில் ஈடுபட்டு வருகிறார்.அதன் பிறகு கோகிலா கடத்துவதை யாரோ காவல் துறையிடம் காட்டி கொடுத்துவிட அவர்கள் இருவரையும் கடத்தல்காரத் தலைவனிடம் கொல்லச் சொல்கிறாள்.

கடத்தல்காரத் தலைவன் கோகிலாவைக் கற்பழிக்க வர அவனை அடிக்கிறாள். அதனால் அவன் உணர்வற்றுகிடக்க 100 கிலோ கொக்கைனையும் கோகிலாவே கடத்த வேண்டும் என பாய் கட்டளையிடுகிறான். அதன் பின்னர் கோகிலா அக் கொக்கைனை கடத்த தன்  குடும்பத்துடன் எடுக்கும் சாகசங்கள். அதன் பின்னர் அனைத்து தடைகளையும் தாண்டி வெற்றி பெறுகிறாள் கோகிலா.

## நடிகர்கள்
{{cast listing|
*நயன்தாரா-கோகிலா
*யோகி பாபு- சேகர்
*சரண்யா பொன்வண்ணன்-கோகிலாவின் தாய்
*ஆர். எஸ். சிவாஜி- கோகிலாவின் தந்தை
*ஹரீஸ் பேரடி-பாய்
*சார்ள்ஸ் வினோத்-மோகன்
*இராசேந்திரன்-அல்போன்ஸ்
*சரவணன்- காவல் ஆய்வாலர் குரு
*சீனு மோகன்-காவலர்
*அன்பு தாசன்- லக்ஸ்மன் குமார்(LK)
*ஜக்குலின் பெர்ணாண்டஸ் (விஜய் தொலைக்காட்சி)-சோபி(கோகிலாவினுடைய தங்கை)
*அறந்தாங்கி நிஷா-குருவினுடைய மனைவி
*வடிவேல் பாலாஜி (விஜய் தொலைக்காட்சி)-ரெமோ குமார்(LK's  மாமா)
*ரெடின் கிங்ஸ்லி-தோனி

## வெளியீடு
இத்திரைப்படத்தின் மொத்த செலவு 8 கோடி என மதிப்பிடப்பட்டுள்ளது. ஆகஸ்ட் 17, 2018 இத்திரைப்படம் வெளிவந்தது.

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
எடக்கல் குகைகள்

**எடக்கல் குகைகள்** (**Edakkal Caves**)  (மலையாளம்: ഇടക്കൽ ഗുഹകൾ), இந்தியாவின் கேரளா மாநிலத்தின் வயநாடு மாவட்டத்தின் நிர்வாகத் தலைமையிடமான கல்பெட்டா நகரத்திலிருந்து 25 கி.மீ. தொலைவில் மேற்கு தொடர்மலையில்,  எடக்கல் எனுமிடத்தில், கடல் மட்டத்திலிருந்து 1200 அடி உயரத்தில், கிமு 4,000 ஆயிரமாண்டுகளுக்கு முன் அமைந்த  இரண்டு இயற்கையான குகைகள் ஆகும். இக்குகைப் பகுதிகளில் புதிய கற்கால மனிதர்கள் வாழ்ந்த சுவடுகள் கிடைத்துள்ளது. தென்னிந்தியாவின் கற்காலத்திய ஒரே பாறை ஓவியம் எடக்கல்லில் கண்டெடுக்கப்பட்டதாகும். எடக்கல் குகைகள், கேரள மாநிலத்தின் சுற்றுலாத் தலமாக உள்ளது.

## எடக்கல் குகைகள்
தொழில்நுட்ப வரையறையின்படி எடக்கல்லில் இருப்பன  குகைகள் அல்ல எனினும், பாறைப் பிளவுகளால் ஆன இரண்டடுக்கு கொண்ட இக்குகையின் கீழடுக்கு 18 நீளம், 12 அடி அகலம், 18 உயரம் கொண்டது. மேலடுக்கு 96 அடி நீளம், 22 அடி அகலம், 18 அடி உயரம் கொண்டது. இக்குகைச் சுவர்களில் கிமு 10,000 முதல் கிமு 5,000 வரையான காலப்பகுதிகளில் வரையப்பட்ட மனிதர்கள், விலங்குகள் மற்றும் வேட்டைக் கருவிகளின் பாறைச் செதுக்கல்களைக் கொண்டு, இப்பகுதியில் வரலாற்றுக்கு முந்தைய காலத்தில் மனித குடியிருப்புகள் இருந்தன என அறிய முடிகிறது.

மூன்று வகையான இப்பாறைப் பிளவுகள் எட்டாயிரம் ஆண்டுகளுக்கு முந்தையதாகும். எடக்கல் குகைகளில் மனிதர்கள் வரலாற்றில் வேறுபாட்ட காலப் பகுதிகளில் வாழ்ந்ததற்கான ஆதாரங்கள் கிடைத்துள்ளன.

பிரித்தானிய இந்தியாவின் மலபார் பகுதிகளில்1890-இல் காவல்துறை அதிகாரியாக பணியாற்றிய பிரட் பாவ்செட் என்பவர் எடக்கல் குகைகளைக் கண்டுபிடித்தார்.

## எடக்கல் பாறை ஓவியங்கள்

File:Edakkal Stone Age Carving.jpg|கற்கால பாறை ஓவியம் 
File:Petroglyphs in Edakkal Caves.jpg|கிமு 6,000 ஆண்டுகளுக்கு முந்தைய எடக்கல் பாறை ஓவியம் 
File:EdakkalCaveCarving.jpg|எடக்கல் குகை பாறை ஓவியம்
File:Kadamba inscription from Kerala.jpg|கடம்ப மன்னர் விஷ்ணுவர்மன் ஆட்சியில் (5-6-ஆம் நூற்றாண்டு)  பிராகிருதம் மற்றும் கிரந்தத்தில் எழுதப்பட்ட குறிப்புகள் 


## இதனையும் காண்க
* எடக்கல் தமிழ் பிராமிக் கல்வெட்டுகள்
* பீம்பேட்கா பாறை வாழிடங்கள்  
* பாறை ஓவியம் 
## குறிப்புகள்

## வெளி இணைப்புகள்

*Edakkal Caves -  எடக்கல் குகைகளின் காணொலிக் காட்சி
*  On a history trail 
* cave-biology.org Cave biology (biospeleology) in India.
* http://www.keralatourism.org/wayanad/edakkal-caves-ambukuthi-hills.php

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:கேரள வரலாறு
பகுப்பு:தொல்லியற்களங்கள்
பகுப்பு:இந்தியத் தொல்லியற்களங்கள்
பகுப்பு:கேரளத்தில் உள்ள குகைகள்
பகுப்பு:கேரளத் தொல்லியற்களங்கள்
இதயத்திருடன் (திரைப்படம்)

***இதயத்திருடன்*** (*Idhaya Thirudan*) சரண் இயக்கத்தில், 2006 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜெயம் ரவி, காம்னா ஜெத்மலானி (அறிமுகம்), பிரகாஷ் ராஜ், சந்தானம், நாசர், வாணி விஸ்வநாத் மற்றும் பலர் நடித்துள்ளார். கைலாசம் பாலசந்தர் மற்றும் புஷ்பா கந்தசாமி தயாரிப்பில், பரத்வாஜ் இசையில், 10 பிப்ரவரி 2006 ஆம் தேதி வெளியானது. துருக்கியிலும் வட சைப்ரஸிலும் காட்சிகள் படமாக்கப்பட்டன.

## நடிகர்கள்
ஜெயம் ரவி, காம்னா ஜெத்மலானி (அறிமுகம்), பிரகாஷ் ராஜ், சந்தானம், நாசர், வாணி விசுவநாத், கு. ஞானசம்மந்தம், கிருஷ்ணா, நீலிமா ராணி, காஜல் பசுபதி, ஜெகன், மதன் பாப், எம். எஸ். பாஸ்கர், காக்கா ராதாகிருஷ்ணன், ரமேஷ் கண்ணா, மீரா கிருஷ்ணன்.

## கதைச்சுருக்கம்
தீபிகா (காம்னா ஜெத்மலானி) தன் தாய் சுதா ராணியின் (வாணி விஸ்வநாத்) வளர்ப்பு அவளுக்கு சற்றும் பிடிக்கவில்லை. தன் தாயை கோபப்படுத்தும் விதமாக, மகேஷ் என்ற பெயர் கொண்ட கற்பனை நபருக்கு தன் புகைப்படங்களை அனுப்புகிறாள். ஆனால், மகேஷ் என்ற பெயரில் கேட்டரிங் மாணவர் ஒருவன் இருந்தான். மகேஷ் தீபிகாவை எங்கு சென்றாலும், பின் தொடர்ந்தான்.

இந்நிலையில், மயில்ராவணன் (பிரகாஷ் ராஜ்) என்ற போலீஸ் அதிகாரி தீபிகாவை திருமணம் செய்ய விரும்புகிறார். மகேஷிற்கும் தீபிகாவிற்கும் இடைவெளியை உண்டாகும் விதமாக, சுதா ராணியுடன் கூட்டு சேருகிறார் மயில்ராவணன். நாளடைவில், மகேஷும் தீபிகாவும் விரும்பினர். மயில்ராவணனையும் சுதா ராணியை பிரிக்க முயற்சி செய்தான் மகேஷ். மகேஷும் தீபிகாவும் எவ்வாறு காதலில் வெற்றிபெற்றனர் என்பதே மீதிக் கதையாகும்.

## ஒலிப்பதிவு
இந்தத் திரைப்படத்தின் பின்னணி மற்றும் 6 பாடல்களுக்கு இசை அமைத்திருந்தார் பரத்வாஜ்.

## தயாரிப்பு
சென்னை, மும்பை, பெங்களூரு, ஆஸ்ட்ரியா, இத்தாலி போன்ற இடங்களில் காட்சிகளும், ஜெர்மனி, ஆஸ்ட்ரியா, மும்பை ஆலப்புழா போன்ற இடங்களில் பாடல்களும் படமாப்பட்டன.

## வரவேற்பு
இயக்குனரின் முந்தய படங்களை போல் இல்லாவிட்டாலும், இளைஞர்களை கவரும் வண்ணம் படம் அமைந்திருந்ததாகவும், விறுவிறுப்பான திரைக்கதை, கதைக்களம் நன்றாக இருந்ததாகவும், பட இறுதியில் திடீர் சண்டை காட்சிகள் இருந்ததாகவும், விமர்சனம் செய்யப்பட்டது. 
ஆனந்த விகடன் வார இதழில் எழுதிய விமர்சனத்தில் "படம் முழுக்க ஏதோ பண்டிகை தினச் சிறப்பு நிகழ்ச்சி மாதிரி ஏகப்பட்ட விளம்பரங்கள். கிரேஸி மோகனின் வசனங்கள் கொஞ்சம் பளிச் ரகம்... மற்றபடி, இதயத் திருடன் மொத்தமாகத் திருடவில்லை!" என்று எழுதி  மதிப்பெண்களை வழங்கினர்.

## ஓட்டம்
எதிர்மறையான விமர்சனத்தைப் பெற்ற இப்படம், தோல்விப் படமாக பின்னர் கருதப்பட்டது.

## மேற்கோள்கள்

## வெளி-இணைப்புகள்
* 

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
மூவிணைய-பியூடைல்லித்தியம்

**''மூவிணைய''-பியூட்டைல் லித்தியம்**(tert-Butyllithium) என்பது (CH3)3CLi என்ற மூலக்கூற்று வாய்ப்பாட்டை உடைய ஒரு வேதிச் சேர்மம் ஆகும். ஒரு ஆர்கனோலித்தியம் சேர்மமாக கரிமத் தொகுப்பு முறைகளில் இது பரந்த பயன்பாட்டைக் கொண்டுள்ளது. இதன் காரத்தன்மையின் காரணமாக, அதாவது பென்சீன் உள்ளிட்ட கார்பன் அமிலங்களை புரோட்டான்நீக்கம் செய்யக்கூடிய இயல்பைக் கொண்டுள்ளது. மூவிணைய-பியூட்டைல்லித்தியம் ஐதரோகார்பன் கரைசல்களாகக் கிடைக்கிறது; வழக்கமாக இச்சேர்மமானது ஆய்வகத்தில் தயாரிக்கப்படுவதில்லை. 1941 ஆம் ஆண்டு ஆர். பி. உட்வார்ட் என்பவரால் இச்சேர்மத்தின் தொகுப்பு முறையானது எடுத்துரைக்கப்பட்டது.

## அமைப்பும் பிணைப்பும்
இதர கரிமலித்தியம் சேர்மங்களைப் போல மூவிணைய-பியூட்டைல்லித்தியமும் ஒரு கொத்து அமைப்பினைக் கொண்டுள்ளது. *n*-பியூட்டைல்லித்தியமானது ஒரு அறுகோணவடிவிலான அல்லது ஒரு நாற்படியாகக் கொண்ட கியூபேன் அமைப்பினைக் கொண்டுள்ளது. கரிமலித்தியம் கொத்து சேர்மங்களின் பிணைப்பானது, எதிர்மின்னிகளின் தலம் விரிந்த சிக்மா பிணைப்பு மற்றும் குறிப்பிடத்தக்க Li—Li பிணைப்பு ஆகியவற்றை உள்ளடக்கியுள்ளது. மூவிணைய பியூட்டைல்லித்தியத்தில், இலித்தியம்-கார்பன் பிணைப்பானது, அதிக முனைவுத்தன்மையைக் கொண்டிருப்பதால் 40% அயனிப்பிணைப்பின் பண்பினைக் கொண்டுள்ளது. இந்த மூலக்கூறானது, ஒரு கார்பன்எதிரயனியைப் போல் செயல்படுவதால் இது பின்வரும் இரண்டு உடனிசைவு அமைப்புகளைக் கொண்டுள்ளது.
:

## வேதிப்பண்புகள்

N-பியூட்டைல்லித்தியத்தைப் போன்றே மூவிணைய-பியூட்டைல்லித்தியமும் அமீன்கள் மற்றும் கிளர்வூட்டப்பட்ட C—H சேர்மங்களின் புரோட்டான் நீக்கம் மற்றும் ஆலசன்களுடன் லித்தியத்தால் பரிமாற்றம் போன்றவற்றிற்குப் பயன்படுத்தப்படுகிறது.

இச்சேர்மமும் மற்ற ஆல்கைல்லித்தியம் சேர்மங்களும் ஈதர் வகை கரைப்பான்களுடன் வினைபுரிவது அறியப்பட்டது; இதன் அரைவாழ்வுக்காலமானது, டைஎதில் ஈதரில், 0&nbsp;°செல்சியசில் இதன் அரைவாழ்வுக்காலமானது 60 நிமிடங்களாகவும், டெட்ராஐதரோஃபியூரானில், −20&nbsp;°செல்சியசில்  40 நிமிடங்களாகவும் மேலும், டைமீதாக்சீஈத்தேனில் −70&nbsp;°C செல்சியசில் 11 நிமிடங்களாகவும் உள்ளது.
பின்வரும் உதாரணத்தில், டெட்ராஐதரோஃபியூரானுடன் மூவிணையபியூட்டைல்லித்தியத்தின் வினை காட்டப்பட்டுள்ளது:

:

:

## மேற்கோள்கள்

பகுப்பு:காரங்கள்
பகுப்பு:கரிமலித்தியம் சேர்மங்கள்
பகுப்பு:கரிம வேதியியல் வினையாக்கிகள்
பகுப்பு:மூவிணைய பியூட்டைல் சேர்மங்கள்
மார்வாரிக் குதிரை

**மார்வாரி** (*Marwari*) அல்லது **மலானி** (*Malani*) அல்லது **மார்வாடி** (*Marwadi*) என்பது, ஓரு அரிதான குதிரை இனம் ஆகும். இவை இந்தியாவின் இராசத்தான் மாநிலத்தின் மார்வார் பிரதேசம் அல்லது ஜோத்பூர் பகுதியைச் சேர்ந்தவை. உட்புற வளைந்து நுனிகள் தொட்டுக்கொள்ளும் காதுகள் இந்த குதிரைகளின் சிறப்பு. இவை பல குதிரையின  நிறங்களில் இருந்தாலும், கருப்பும் வெண்மையும் கலந்த திட்டு திட்டாக உள்ளவையும் வெண்ணிறப் பட்டைத்தோல் அமைப்பு கொண்டவையும் வாங்குவோர் மற்றும் வளர்ப்பவர்களிடையே மிகவும் பிரபலம். மார்வாரி குதிரைகள் அதன் கடினத்தன்மைக்காக அறியப்படுகிறது. மேலும் மார்வரியின் தென்மேற்கில் உள்ள கத்தியவார் பகுதியின் மற்றொரு இந்திய இனமான கத்தியவாரியுடன் மிகவும் ஒத்திருக்கிறது. மார்வாரி குதிரைகள், இந்திய குதிரைகள் மற்றும் அரேபிய குதிரைகளின் (குறிப்பாக மங்கோலிய குதிரைகள்) கலப்பினால் உருவானவை.

மேற்கு இந்தியாவின் மார்வார் பிரதேசத்தில் பாரம்பரிய ஆட்சியாளர்களான ராத்தோர்கள், மார்வாரி குதிரைகளின் இனப் பெருக்கத்தை முதன்முதலில் செய்தனர். 12-ஆம் நூற்றாண்டில் தொடங்கி, அவர்கள் சிறந்த முறையில் இனப்பெருக்கம் செய்தனர். இதன் மூலம் கலப்பில்லாத மற்றும் சிறந்த மார்வாரிக் குதிரை இனம் உருவானது. மார்வார் பிராந்திய மக்களால்  இவை குதிரைப்படையில் வரலாறு முழுவதும் பயன்படுத்தப்பட்டன. மார்வாரி, போரில் அதன் விசுவாசத்தையும் தைரியத்தையும் வெளிப்படுத்தியது.

1930களில் இந்த இனங்களின் இனப்பெருக்கம், மோசமான நிர்வாக நடைமுறைகளால் குறைந்தது. ஆனால் இன்று அதன் புகழ் மீண்டுள்ளது. மார்வாரிக் குதிரைகள் குறைந்தளவு பாரமிழுக்கவும் வேளாண் வேலைக்காகவும் பயன்படுத்தப்படுகிறது. அத்துடன் சவாரி மற்றும் பேக்கிங் (*Packing*) செய்ய பயன்படுத்தப்படுகிறது. 1995இல், இந்தியாவில் மார்வாரிக்கு ஒரு இனப்பெருக்க சமூகம் உருவானது. மார்வாரியின் ஏற்றுமதி பல ஆண்டுகள் தடை செய்யப்பட்டது, ஆனால் 2000க்கும் 2006க்கும் இடையில், சிறிய எண்ணிக்கையிலான ஏற்றுமதிகள் அனுமதிக்கப்பட்டன. 2008ஆம் ஆண்டிலிருந்து, இந்தியாவிற்கு வெளியில் மார்வார்யின் அயல்நாட்டு நுழைவுச்சான்று சிறிய எண்ணிக்கையில் கிடைக்கிறது. மார்வாரிக் குதிரைகள் அரிதாக இருப்பினும், இந்தியாவிற்கு வெளியே அவைகளின் தனித்துவமான தோற்றம் காரணமாக மிகவும் பிரபலமாகி வருகின்றன.

## மேற்கோள்கள்

## வெளியிணைப்புகள்

* Indigenous Horse Society of India
* Marwari Bloodlines website 
* Friends of Marwari/Kathiawari Horse UK, UK chapter of IHSI

பகுப்பு:போர்க்குதிரைகள்
பகுப்பு:இந்தியாவில் தோன்றிய குதிரை இனங்கள்
பகுப்பு:குதிரை இனங்கள்
பகுப்பு:இராஜஸ்தான்
சிவா மனசுல சக்தி (தொலைக்காட்சித் தொடர்)

**சிவா மனசுல சக்தி** என்பது விஜய் தொலைக்காட்சியில் சனவரி 21, 2019 முதல் மார்ச்சு 14, 2020 வரை திங்கள் முதல் சனிக்கிழமை வரை மாலை 6 மணிக்கு ஒளிபரப்பான தொலைக்காட்சித் தொடர் ஆகும்.. இந்த தொடர் இந்தி மொழியில் ஒளிபரப்பான 'து சூரஜ் மை சாஞ்ச், பியாஜி' என்ற தொடரின் மறுதயாரிப்பாகும்.

இந்த தொடர் சிவா கதாபாத்திரத்தில் 'விக்கிரம் ஸ்ரீ' என்ற புதுமுக நடிகர் நடிக்க இவருக்கு ஜோடியாக சக்தி என்ற கதாபாத்திரத்தில் புதுமுக நடிகை 'தனுஜா' நடிக்கின்றார்.

## கதைச்சுருக்கம்
இந்த தொடரின் கதை சிவ பக்தனான சிவா உயிரைக் கொடுத்து காதலர்களை சேர்த்து வைக்கிற நல்ல மனசுக்காரன். ஊருக்கெல்லாம் கல்யாணம் பண்ணி வைக்கிற அவனுக்கு ஒரு கல்யாணம் நடக்க மாட்டேங்குதே என்கிற கவலை ஊருக்கு. சந்தர்ப்ப சூழ்நிலை காரணமாக சக்தி என்ற பெண்ணை திருமணம் செய்கின்றான், திருமணத்திற்கு பிறகு இருவரும் ஒருவரை ஒருவர் எப்படி புரிந்து கொண்டார்கள் என்பதுதான் கதை.

## நடிகர்கள்
### முதன்மை கதாபாத்திரம்
* விக்கிரம் ஸ்ரீ - சிவா
* தனுஜா - சக்தி
* வீனா பொன்னப்பா - பைரவி

### துணைக் கதாபாத்திரங்கள்
* ஜனனி பிரதீப் - நித்யா  
* காயத்ரி புவனேஷ் - ரேகா  
* ராகுல் கனகராஜ் - மாருதி  
* பிரகாஷ் ராஜன் - 
* மணிக்கண்டன் - கண்ணன்  
* கணேஷ் - சித்து  
* ரஞ்சினி பிரதீப் - துர்கா  
* சத்யா - ராஜன்  
* லதா - ராஜலட்சுமி  
* கே.நட்ராஜ் - ராமமூர்த்தி 
* நித்யலட்சுமி → அபிநவ்யா - சத்யா

## சர்வதேச ஒளிபரப்பு
* இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
*Siva Manasula Sakthi at ஐ. எம். டி. பி இணையத்தளம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:இந்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
மக்னீசியோகும்மிங்டோனைட்டு

**மக்னீசியோகும்மிங்டோனைட்டு** (*Magnesiocummingtonite*) என்பது ஆம்பிபோல் குழுவிலுள்ள கும்மிங்டோனைட்டு-குருனெரைட்டு தொடரில் மக்னீசியம் மிகுந்த கனிமங்களின் கடைசி உறுப்பினர் ஆகும். (Mg)7Si8O22(OH)2 என்ற மூலக்கூற்று வாய்ப்பாட்டால் இக்கனிம்ம் குறிக்கப்படுகிறது.  

கும்மிங்டோனைட்டு கனிமத்தில் மக்னீசியம் மிகுந்திருப்பதைக் குறிக்கும் வகையில் மக்னீசியோகும்மிங்டோனைட்டு என்ற பெயர் பொருத்தமாக வைக்கப்பட்டிருப்பதாக கருதப்படுகிறது. கும்மிங்டோனைட்டு கனிமத்தில் சில மக்னீசியம் அயனிகளுக்குப் பதிலாக கூடுதலாக இரும்பு அயனிகள் இடம்பெற்றிருக்கும். படிக அமைப்பில் மக்னீசியத்திற்குப் பதிலாக ஈரிணைதிற மாங்கனீசும் இடம்பெறுவது பொருத்தமாக இருக்கும். 
 
கிடைக்கும் கை மாதிரிகளில் கும்மிங்டோனைட்டையும் மக்னீசியம் மிகு கும்மிங்டோனைட்டையும் பிரித்தறிவது சிரமமாகும். இருப்பினும் ஒளிவிலகல் எண், ஒப்படர்த்தி, காந்தப்புலத்தினால் ஈர்க்கப்படும் தன்மை ஆகிய பண்புகளைக் கொண்டு பிரித்தறிய இயலும். இரும்பு அதிகமாக சேர்ந்திருக்கும் நிகழ்வுகளில் இப்பண்புகள் அதிகரித்துக் காணப்படும்.  

## மேற்கோள்கள்

*Mineralienatlas - Magnesiocummingtonite
*Mindat - Magnesiocummingtonite

பகுப்பு:ஆம்பிபோல் குழுக் கனிமங்கள்
குராட்டைட்டு

**குராட்டைட்டு** (*Kuratite*) என்பது டாக்டர் கெரோ குராட் என்ற விண்வீழ்கல் ஆராய்ச்சியாளர் கண்டுபிடித்த புதிய கனிமம் ஆகும். 1938 முதல் 2009 வரையிலான காலத்தில் வாழ்ந்த இவர் வியன்னா இயற்கை வரலாற்று அருங்காட்சியகத்தில் விண்வீழ்கல் சேகரிப்பு காப்பாளராகவும் பணிபுரிந்தார். Ca2(Fe2+5Ti)O2[Si4Al2O18] என்ற மூலக்கூற்று வாய்ப்பாட்டால் இக்கனிமம் விவரிக்கப்படுகிறது புதிய கனிமங்களுக்கான ஆணையம் முதன் முதலாக இதையொரு புதிய கனிமம் என்று அங்கீகரித்தது. சிறிய விண்வீழ்கல் மாதிரியைக் கொண்டு கனிமத்திற்கான பெயரிடலும் வகைப்படுதுதலும் நடைபெற்றன. 
 
## மேற்கோள்கள்
*Mineralienatlas
*Kuratite: New Mineral Discovered in Meteorite

பகுப்பு:அலுமினியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:முச்சரிவச்சுக் கனிமங்கள்
பகுப்பு:இனோசிலிக்கேட்டுகள்
மனிதன் (2016 திரைப்படம்)

**மனிதன்** (*Manithan*) 2016 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை எல். அகம்மது இயக்கியிருந்தார். இத்திரைப்படத்தின் நடிகர்களாக உதயநிதி ஸ்டாலின், ராதா ரவி, பிரகாஷ் ராஜ், விவேக், ஐஸ்வர்யா ராஜேஷ், மற்றும் கிருஷ்ண குமார் ஆகியோர் நடித்திருந்தனர். இத்திரைப்படம் 2013 இல் இந்திமொழியில் வெளியான சுபாஷ் கபுரின் "ஜாலி எல்எல்பீ" படத்தினை அடிப்படையாகக் கொண்டது. இத்திரைப்படம் டெல்லி கிட் அன்ட் ரன் வழக்கை அடிப்படையாகக் கொண்டு எடுக்கப்பட்டது. இத்திரைப்படம் ஏப்ரல் 29, 2016 இல் வெளிவந்தது.

## நடிகர்கள்
* உதயநிதி ஸ்டாலின்-சக்திவேல் (சக்தி)
* ஹன்சிகா மோத்வானி-பிரியா தர்மலிங்கம் 
* ஐஸ்வர்யா ராஜேஷ்-ஜெனிபர்
* பிரகாஷ் ராஜ்-ஆதிஷேஷன்
* விவேக்-சூர்யா
* ராதாரவி-தனபால் 
* மோகன் அகாசே-ராம் திவான்
* கிருஷ்ண குமார்-விஜய் நாயர்
* ஸ்ரீனிவாசன்-டாக்டர் குழந்தைசாமி
* கலைராணி-நீதிபதி
* யார் கண்ணன்-வக்கீல் பழனி
* சுவாமிநாதன்-வக்கீல் 
* சங்கிலி முருகன்-மூர்த்தி
* மயில்சாமி-கான்ஸ்டபிள் குருஜி
* பாலு ஆனந்த்-கான்ஸ்டபிள் 
* அங்கனா றோய்-பிரியாவின் சகோதரன்
* லொல்லு சபா மனோகர்-கூகிளு
* கடம் கிஷான்
* சேரன் ராஜ்-இன்ஸ்பெக்டர் செல்வம்
* செல் முருகன்-வக்கீல் 
* சைனத்-ஆதிசேசனின் யூனியர்.
* கஜராஜ்-தர்மலிங்கம் 
* ராஜா ரிஷி-கமலக்கண்ணன் 
* சக்திவேல்-முத்துபாண்டி
* அஸ்வின் ராவோ-ராவோ
* சுப்பர் குட் சுப்ரமணி
* லொல்லு சபா அந்தோணி 
* சதிஷ் குமார் சுந்தரம் 
* ராஜு

## தயாரிப்பு
2014 ல் இயக்குநர் ஐ. அகமதுவும் தயாரிப்பாளர் மற்றும் நடிகரான உதயநிதி ஸ்டாலின் ஆகியோர் ஹன்சிகா மோத்வானி மற்றும் அசோக் செல்வன்   ஆகியோரை வைத்து **இதயம் முரளி** எனும் திரைப்படத்தை எடுக்க திட்டமிடனர். அது இயலாமல் போக 2013 ல் இந்தி மொழியில் வெளியான சுபாஷ் கபூரின் **ஜொலி எல்எல்பீ**   எனும் திரைப்படத்தை எடுக்க எண்ணினர். ஹன்சிகா மோத்வானி, பிரகாஷ் ராஜ், ராதா ரவி ஆகியோர் முக்கிய வேடத்தில் நடிக்க தேர்ந்தெடுக்கப்பட்டனர். இத்திரைப்படத்தின் இசையமைப்பாளராக சந்தோஷ் நாராயணன் ஒப்பந்தமானார். இத்திரைப்படத்தின் தயாரிப்பு 2015 ஆகஸ்டு மாதம் தொடங்கப்பட்டது. படத்தின் தொடக்கம் முதலே படத்தின் பெயர் அறிவிக்கப்படாமல் இருந்தது.

இதன்பின்னர் அக்ஷரா கௌடாவிற்கு பதிலாக ஐஸ்வர்யா ராஜேஷ் படத்திற்கு கையெழுத்திட்டார்.

## இசை
இத்திரைப்படத்திற்கு சந்தோஷ்நாராயணன் இசையமைத்துள்ளார். இத்திரைப்படத்தில் ஐந்து பாடல்கள் அமைந்துள்ளன. இவற்றிற்கு மேலாக இத்திரைப்படத்தில் வெளிவிடாத பாடலை சக்திஸ்ரீ கோபாலன் பாடியுள்ளமை குறிப்பிடத்தக்கது. இத்திரைப்படத்தில் இடம்பெற்றுள்ள பாடல் வரிகளை மதன் கார்க்கி, விவேக் ஆகியோர் எழுதியுள்ளனர்.

## மேற்கோள்கள்


## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
பகுப்பு:உதயநிதி ஸ்டாலின் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:விவேக் நடித்த திரைப்படங்கள்
அடிப்பமைடு

**அடிப்பமைடு** (*Adipamide*)  என்பது (CH2CH2C(O)NH2)2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். வெண்மை நிறத்தில் ஒரு திண்மமாக இச்சேர்மம் காணப்படுகிறது. நைலான்களில் ஓர் அடிப்படைக்கூறாக காணப்படுவது அடிப்பமைடுகளின் முக்கியமான வணிகப் பயன்பாடாகக் கருதப்படுகிறது.

டைமெத்தில் அடிப்பேட்டுடன் அடர் அமோனியாவைச் சேர்த்து வினைப்படுத்துவதால் அடிப்பமைடு உருவாகிறது. 
## மேற்கோள்கள்

பகுப்பு:கார்பாக்சமைடுகள்
பகுப்பு:கரிமச் சேர்மங்கள்
தனுஷ்கோடி ராமசாமி

**தனுஷ்கோடி ராமசாமி** (Danushkodi Ramasamy) (1945 - 2005) இந்தியாவில் தமிழ்நாட்டைச் சேர்ந்த தமிழ் எழுத்தாளர் ஆவார். அவரது படைப்புகள் பொதுவுடைமை சிந்தனைகளாலும், தொழிலாளர்களின் அவலநிலைகளைச் சித்தரிப்பதாகவும் அமைந்துள்ளது. *தமிழ்நாடு கலை இலக்கியப்  பெருமன்றம்* என்ற இலக்கிய அமைப்பின் பொதுச் செயலாளராகவும் இருந்தார்.

## வாழ்க்கை வரலாறு
தனுஷ்கோடி ராமசாமி, தமிழ்நாட்டின் தென் மாவட்டத்தின் சாத்தூருக்கு அருகில் உள்ள கே. மேட்டுப்பட்டியில்  பிறந்தார். அவரின் தந்தை ஒரு பள்ளிக்கூடஆசிரியராக இருந்தார். கலை மற்றும் கல்வியியலில் முதுகலைப் பட்டம் பெற்று சாத்தூரில் உள்ள ஆயிர வைசியா உயர்நிலைப்பள்ளியில் தொடக்கக் கல்வி ஆசிரியராகப் பணிபுரிந்தார். பின் அந்தப் பள்ளியின் தலைமை ஆசிரியராகவும் பணியாற்றினார்.  தன்னுடைய இலக்கிய நடவடிக்கைகளுக்கு  இவ்வாசிரியர் பணி தலையீடாக உணர்ந்தால் அப்பணியை துறந்தார். மீண்டும் அதே பள்ளியில் முதுகலை ஆசிரியராகப் பணியாற்றினார்.

இவருடைய இளமைக்காலத்தில் தனித்தமிழ் இயக்கம் மற்றும் காந்தியக் கொள்கைகளின் ஆதரவாளராகவும் அதில் மிகுந்த ஈடுபாடும் கொண்டிருந்தார். பின்னர் அவர் மார்க்சியத்தின் ஆதரவாளராக மாறினார். இவரது முதல் சிறுகதை *சிம்ம சொப்பனம்* 1978 ஆம் ஆண்டில் வெளிவந்தது. எழுத்தாளராக இருந்த போது, இவர் பல சிறு கதைகள் மற்றும் நாவல்களை எழுதினார். 1985 ஆம் ஆண்டில் எழுதப்பட்ட **தோழர்** என்ற நாவல் இவரது சிறந்த படைப்பு ஆகும். இவரது சிறுகதைகள் *[[ஆனந்த விகடன்]] *இதழில் வெளிவந்தன. 1990 இல், இந்தியப் பொதுவுடைமைக் கட்சியின் வெளியீட்டு அங்கமான  நியூ செஞ்சுரி புத்தக நிறுவனம் இவருக்கு சிறந்த தமிழ் சிறுகதை எழுத்தாளர் என்ற விருது வழங்கியது. 1992 இல், ***தீம்தரிகிட*** என்ற இவரது நாவலுக்காக லில்லி தேசிகமணி நினைவு விருதினைப் பெற்றார். 1991 ஆம் ஆண்டில்,  ஆனந்த விகடன்  வைர விழா சிறுகதை போட்டியில் வெற்றி பெற்றார். அக்னி சுபமங்களா நடத்திய 94 வது சிறுகதை போட்டியில் முதல் பரிசினை வென்றார். தமிழ்நாடு கலைஇலக்கிய பெருமன்றத்தின்  மாநில செயலாளராக பணியாற்றினார். பொது செயலாளராக இருந்தபோது  நீண்டகாலமாக நோயினால் பாதிக்கப்பட்ட இவர் 2005 ஆம் ஆண்டு நவம்பர் 24 அன்று காலமானார்.

## நூற்பட்டியல்
**சிம்ம சொப்பனம்* (1978)
**நாரனம்மா* (1983)
** தோழர்* (1985)
**தீம்தரிகிட*(1992)
**வாழ்க்கை நெருப்பு*(2000)
** பெண்மை என்றும் வாழ்க*
**நிழல் என்றும் ஒரு கவிதை*

## ஆளுமை
ராமசாமி அவர்களின் கதைகள் மற்றும் நாவல்கள் கன்னடம், மலையாளம் மற்றும் வங்காள மொழி போன்ற மொழிகளில் மொழி பெயர்க்கப்பட்டுள்ளன. அவரது மரணத்திற்குப் பின்னர் அவரது நினைவாக சாத்தூரில் தனுஷ்கோடி ராமசாமி அறக்கட்டளை என்ற பெயரில் அறக்கட்டளை நிறுவப்பட்டது. இந்த தொண்டு நிறுவனம் சார்பாக ஒவ்வொரு ஆண்டும் சிறந்த  தமிழ் சிறு கதை எழுத்தாளர்களுக்கான  விருதுகள் வழங்கப்படுகின்றன.  மேலும் இலக்கியக் கூட்டங்கள் மற்றும் மாணவர்களுக்கான இலக்கியப் பயிலரங்குகள் போன்றவை நடைபெற்று வருகின்றன.

## மேற்கோள்கள்

பகுப்பு:1945 பிறப்புகள்
பகுப்பு:2005 இறப்புகள்
பகுப்பு:தமிழக எழுத்தாளர்கள்
மாருப்பள்ளி

**மாருப்பள்ளி** (Marupalli)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், அஞ்செட்டி வட்டத்தில் மாருப்பள்ளி ஊராட்சிக்குட்பட்ட  ஒரு வருவாய் கிராமம் ஆகும்.

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 80 கி.மீ. தொலைவிலும், தேன்கனிக்கோட்டையில் இருந்து 22 கி.மீ. தொலைவிலும் உள்ளது.  2011 ஆண்டு மக்கள் தொகை கணக்கெடுப்பின்படி இக்கிராமத்தில் 575 வீடுகள் உள்ளன. கிராமத்தின் மொத்த மக்கள் தொகையானது 2,588 ஆகும். இதில் ஆண்கள் எண்ணிக்கை 1,317, பெண்களின் எண்ணிக்கை 1,271 என உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஏற்றமனூர் சிவன் கோயில்

**ஏற்றமனூர் சிவன் கோயில்** கேரள மாநிலத்தில் கோட்டயம் மாவட்டத்திலுள்ள தேவார வைப்புத்தலமாகும்.  

## அமைவிடம்
எர்ணாகுளம் கோட்டயம் பாதையில் உள்ள எட்டுமானூர் (*Ettumanoor*) என்னுமிடத்தில் இக்கோயில் உள்ளது.   

## ஏறனூர்
இவ்வூர் ஏறனூர் என்றும் அழைக்கப்படுகிறது. 

## தொடர்புடைய பாடல்
இக்கோயிலோடு தொடர்புடைய சுந்தரர் பாடல் பின்வருமாறு அமையும். 

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:தேவார வைப்புத் தலங்கள்
பகுப்பு:கோட்டயம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
நமது மொழிபெயர்ப்பு உலகம்: உலகளாவிய தற்காலத் தமிழ் கவிதைகள்

**நமது மொழிபெயர்ப்பு உலகம்: உலகளாவிய தற்காலத் தமிழ் கவிதைகள்** (In Our Translated World: Contemporary Global Tamil Poetry) என்ற நூல் தமிழ் மற்றும் ஆங்கிலம் ஆகிய இருமொழிகளிலிருந்து திரட்டப்பட்ட கவிதைகள் அடங்கிய தொகுப்பாகும். இதை எழுதியவர்கள் இந்தியா, இலங்கை, மலேசியா, சிங்கப்பூர், கனடா, ஆஸ்திரேலியா மற்றும் ஐரோப்பா உட்பட பல நாடுகளை சார்ந்தவர்களாக உள்ளனர். "பெண்கள் மற்றும் ஆண்கள், இளம் வயதினர், இந்து, முஸ்லிம் மற்றும் கிறிஸ்தவர் போன்ற பலதரப்பட்டவர்கள் இதில் அடங்குவார்கள். அதேபோல், அவர்களின் பின்னணியும் அனுபவங்களும் வெவ்வேறானவை.

சிகாகோ பல்கலைக்கழகத்தின் தென் இந்திய ஆய்வுத் துறையின் *சாச்சா* *எபெலிங்* என்ற பேராசிரியர் "தமிழ் கவிதைகளின் மொழிபெயர்ப்புகளில் முந்திய எப்போதும் இது போன்ற முன் மாதிரிகள் எழுதப்படவில்லை எனவும், கடந்த இரண்டு தசாப்தங்களாக தமிழ் இலக்கியம் ஒரு உண்மையான உலகளாவிய விவகாரமாக மாறியுள்ளது என்ற உண்மையை இன்றுவரை வேறு எந்த புத்தகமும் நிரூபிக்கவில்லை" எனவும் இந்த வேலைப்பாட்டின் முக்கியத்துவத்தை பற்றி கூறுகிறார். *நமது மொழிபெயர்ப்பு உலகம்* என்ற நூல் ஓன்டாரியோ அரசின் நிதியுதவியுடன் ஒன்றாரியோ *ட்ரில்லியம்* அறக்கட்டளை மற்றும் பிறருடைய முயற்சியாலும் "தமிழ் இலக்கியத் தோட்டம்" என்ற அமைப்பு வெளியிட்ட வெற்றிகரமான ஒரு தொகுப்பாகும். இந்நூல்,  டொரான்டோ பல்கலைக்கழகத்தில் தெற்காசிய ஆய்வுகள் மையத்தின் இயக்குநரும் ஆங்கிலத் துறையின் பேராசிரியருமான செல்வ கனகநாயகம் என்பவரால் திருத்தப்பட்டது. இந்த புத்தகம் 2014 மார்ச் 9 அன்று ஸ்கார்பாரோ மாநாட்டு மையத்தில் வெளியிடப்பட்டது.

## தேர்வு மற்றும் மொழிபெயர்ப்பு
தேர்வு குழுவில் கவிஞர்கள், எழுத்தாளர்கள் மற்றும் கல்வியாளர்கள் இருந்தனர். இதில் மோகனரங்கன், சுகுமாரன், ஏ. ஏசுராசா, செல்வம் அருணானந்தம், உஷா மதிவாணன், திருமாவளவன், எஸ். யுவராஜன், லதா மற்றும் அன்னார் போன்றோர் இதில் அடங்குவர்.அனுசுயா ராமசாமி, மைதிலி தயாநிதி மற்றும் எம். எல். தங்கப்பா போன்றோர் இதன் மொழிப்பெயர்ப்பில் பணியாற்றினார்கள்.

## கருப்பொருள்
இக்கவிதைத் தொகுப்புகள் பல்வேறு தளங்களை உள்ளடக்கியதகும். நவீனம் மற்றும் பாரம்பரியம், அடக்குமுறை கலாச்சாரம், நகர்ப்புறங்களுக்கு மாற்றுவது, இலங்கை தமிழர்கள் மீதான பாலியல் தாக்குதல், வன்முறை, வறுமை, பெண்கள் பிரச்சினைகள், புலம்பெயர்ந்தோர் அனுபவங்கள் மற்றும் இருத்தலியல் போன்றத் தலைப்புகள் இக்கவிதைத் தொகுப்புகளில் அடங்கியது. 

## மேற்கோள்கள்

பகுப்பு:திரட்டு நூல்கள்
விடுகதை (1997 திரைப்படம்)

**விடுகதை** (*Vidukathai*) 1997-இல் வெளிவந்த தமிழ்த் திரைப்படமாகும். இதனை அகத்தியன் இயக்கியுள்ளார்.

இப்படத்தில் பிரகாஷ் ராஜ், நீனா, மணிவண்ணன், சனகராஜ் ஆகியோர் நடித்துள்ளனர். தேவா இப்படத்திற்கு இசையமைத்துள்ளார்.

## நடிகர்கள்
* பிரகாஷ் ராஜ் - நீலகண்டன்
* நீனா - ஆனந்தி
* மணிவண்ணன்
* சனகராஜ்
* விஜயன்
* பாலு ஆனந்த்
* சுதாகன்
* இராம்ஜி
* ஜகதீஷ்
* ஆகாஸ்

## தயாரிப்பு
நீனா என்பவர் *[[கேளடி கண்மணி]]* (1991) என்ற படத்தில் நடித்த குழந்தை நட்சத்திரமாவார். பள்ளியில் படித்துக்கொண்டே படத்தில் நடித்தார்.

1997-இல் திரைப்படப் பணியாளர்களின் வேலை நிறுத்தம் நடைபெற்றது. அதனால் சூன் மாதத்திற்கு வெளியிட திட்டமிட்டு பின் அக்டோபரில் வெளிவந்தது.

தயாரிப்பாளர் பஞ்சு அருணாசலம் மகனான சுப்பு பஞ்சு அருணாச்சலம் நடன இயக்குநராகப் பணியாற்றினார்.

## பாடல்கள்
இத்திரைப்படத்திற்கு தேவா இசையமைத்திருந்தார்.

## மேற்கோள்கள்

## வெளி இணைப்புகள்

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
யானை போலோ விளையாட்டு

** யானைப் போலோ**(Elephant polo) என்பது யானை மீது சவாரி செய்து விளையாடும் ஒரு வகை ஆட்டமாகும். இது நேபாளம், (இந்தியா)வில் ராஜஸ்தான் , மற்றும் தாய்லாந்து இங்கிலாந்து மற்றும் ஸ்காட்லாந்து ஆகிய இடங்களில் தொடர்ச்சியாக விளையாடி வருகிறார்கள். இதில் ஒரு போலோ பந்து மற்றும் ஆறு முதல் பத்து வரையிலான மூங்கில் போன்ற கரும்புகளைக் கொண்ட குச்சிகளை வைத்து விளையாடுவார்கள். போலோ ஆடுகளத்தில் யானைகளின் குறைந்த வேகம் காரணமாக, ஒரு நிலையான போலோ ஆடுகளத்தின் நீளத்தில் மூன்றில் ஒரு பங்கிலேயே விளையாடுவார்கள். ஒவ்வொரு யானை மீதும் இரண்டு பேர் வீதம் செல்வார்கள், யானைகள் பாகன்கள் மூலம் இயக்கப்படுகின்றன, அதே நேரத்தில் பந்து செல்லும் திசையிலே சென்று பந்தை அடிக்க பாகன்களுக்கு போலோ வீரர் கட்டளையிடுவார். யானைப் போலோ நேபாளத்தில் உள்ள மேகாவ்ளி என்ற இடத்தில் தோன்றியது. நேபாளத்தின் டைகர் டாப்ஸ் என்னும் இடம் யானை போலோவின் தலைமையகமாக இன்றும் திகழ்கிறது. மேலும் யானைப் போலோ உலகக்கோப்பைக்கான தளமாகவும் விளங்குகின்றது.

நேபாளத்திலும், தாய்லாந்திலும் யானைப் போலோ உலக யானை போலோ சங்கத்தின் கட்டுப்பாட்டின் கீழ் விளையாடப்படுகிறது. உலக யானை போலோ சங்கம், இவ்விளையாட்டில் யானைகளின் நலன் மற்றும் விளையாட்டிற்கான விதிகளை கடுமையாக வலியுறுத்துகிறது. இந்தியா மற்றும் ஸ்ரீலங்காவில் விளையாடும் போட்டிகள், இரு நாடுகளில் தனித்தனியேவாகவும் உலக யானை போலோ சங்கம் ஆகியவற்றின் மூலமாகவும்  சுதந்திரமாக நிர்வகிக்கப்படுகின்றன.இலங்கையின் யானை போலோ சங்கம், உலக யானை போலோ சங்கத்தின் வழிநடத்துதலின் பேரில் காலே என்ற இடத்தில் வருடாந்தர போட்டியை நடத்துகிறது. 2007 ஆம் ஆண்டில் நடந்த ஒரு யானை போலோ விளையாட்டில் யானைகள் மோதிக் கொண்டதில், இதில் இரு அமெரிக்க வீரர்கள் காயமுற்றனர். மேலும் ஸ்பெயின் நாட்டின்  "மினிபஸ்" என்ற போலோ அணி யானைகளால் தாக்கப்பட்டு அழிக்கப்பட்டது .அந்த அணி மோசமான விளைவைச் சந்தித்தது.

இவ்விளையாட்டில் யானைகள் கொடூரமாக நடத்தப் படுவதும்,பல்வேறு முறைகேடுகள் நடைபெறுவது தொடர்பாக புகார்கள் பெறப்பட்டதையடுத்து உலக சாதனைகளை பதிவு செய்யும் கின்னஸ் புத்தகம் என்ற நிறுவனம் யானை போலோ பதிவுகள் தொடர்பான குறிப்புகளை நீக்கவும், விளையாட்டிற்கான உதவிகளை திரும்பப் பெறவும் நடவடிக்கை மேற்கொண்டது. தாய்லாந்து நாட்டில் உள்ள மைனர் விடுதிகளுக்கு சொந்தமான பாங்காக் அனந்தாரா விடுதி என்ற இடத்தில் ஆண்டுதோறும் இவ்விளையாட்டு நடைபெற்று வந்தது. இதன் பின்னர் தாய்லாந்து நாட்டின் யானை போலோ சங்கம் அக்டோபர் 2018 முதல் தாய்லாந்தில் யானை போலோ போட்டிகள் இனி நடைபெறாது என்று அறிவித்தது..

## மேலும் பார்க்க
*Hobby horse polo

## மேற்கோள்கள்

## வெளிப்புற இணைப்புகள்
*Press Release from World Elephant Polo Association 
* World Elephant Polo Association
* The Pukka Chukkas - Playing Elephant Polo to raise money for Tiger Conservation and Multiple Sclerosis charities 
* ''Financial Times'' January 13, 2012 ''Elephant polo'' by James Crabtree

பகுப்பு:Polo
பகுப்பு:யானைகள்
பகுப்பு:Sports competitions in Nepal
பகுப்பு:Nepalese sport stubs
பகுப்பு:இந்தியாவில் யானைகள்
பகுப்பு:விளையாட்டுகளில் விலங்குகள்
பகுப்பு:Sport in Rajasthan
பகுப்பு:Polo in India
பகுப்பு:Sport in Jaipur
பகுப்பு:Animal welfare